Түрксіб ауданында антитеррор операциясы өтуде
"Түрксіб ауданында антитеррор операциясы өтуде" | "https://abai.kz/post/146167"
TITLE: Түрксіб ауданында антитеррор операциясы өтуде
URL: https://abai.kz/post/146167
META: "Түрксіб ауданында антитеррор операциясы өтуде" | "https://abai.kz/post/146167"
DATE: 26.01.2022
AUTHOR(s): Abai.kz
TOTAL WORDS: 89
TEXT: 26 қаңтар сағат 00:00-ден 27 қаңтар 00:00-ге дейін Алматы қаласы Түрксіб ауданы аумағында антитеррорлық операция режимі енгізілді. Терроризмге қарсы күрес жөніндегі қалалық жедел штаб ұйымдасқан қылмыстық топтың бес жетекшісі мен мүшелерінің ұсталғанын хабарлады. Күдіктілер қаңтардың 4-і мен 6-сы аралығында Алматыда мемлекеттік мекемелер мен коммерциялық нысандарға жасалған қарақшылық шабуылға қатысқан. Ұстау кезінде қару-жарақ (тапаншалар, шолақ мылтықтар, патрондар), ұнтақ тәрізді зат және ерекше иісі бар таблеткалар тәркіленді. "Құқық қорғау органдарының жұмысына түсіністікпен қарауларыңызды, заң талаптарын қатаң сақтауларыңызды сұраймыз", – делінген Алматы қалалық терроризмге қарсы күрес жөніндегі жедел штаб таратқан хабарламада. Abai.kz
